ועדת מיזמי תשתית לאומיים מיוחדים ושירותי דת יהודיים, כנסת 24, פרוטוקול מספר 1, 2021-08-11 17:15

ניר אורבך: אחר הצהריים טובים.

ניר אורבך: אני שמח לפתוח את ישיבת ועדת מיזמי תשתית לאומיים מיוחדים ושירותי דת יהודיים.

ניר אורבך: לפני שנעבור לחלק הפורמלי של הקראת ההודעה וההצבעה, יוליה, אני מאחל לך באמת הצלחה גדולה.

ניר אורבך: זאת ועדה משמעותית, שנוגעת במגזרים מאוד נרחבים, ומהיכרותי איתך אני יודע שתיתני לכולם להרגיש פה בבית, שכולם יקבלו את המענה.

ניר אורבך: כרגע אקריא את הנוסח, ואחר כך נעבור להצבעה.

ניר אורבך: בהתאם להוראות סעיף 106א1 לתקנון הכנסת, הוועדה תבחר יושב-ראש מבין חבריה לפי המלצת ועדת הכנסת.

ניר אורבך: ועדת הכנסת החליטה להמליץ לוועדת מיזמי תשתית לאומיים מיוחדים ושירותי דת יהודיים לבחור בחברת הכנסת יוליה מלינובסקי כיושבת-ראש הוועדה.

ניר אורבך: מי בעד – ירים את ידו.

ניר אורבך: מי נגד?

ניר אורבך: מי נמנע?

ניר אורבך: הצבעה בעד – פה אחד אושר.

ניר אורבך: פה אחד נבחרה חברת הכנסת יוליה מלינוסבקי כיושבת-ראש הוועדה, ואני מעביר לך את השרביט לניהול הוועדה.

יוליה מלינובסקי: תודה רבה.

יוליה מלינובסקי: יושב-ראש הכנסת.

מיקי לוי: אהיה קצר וקולע.

מיקי לוי: ניר אמר – צוות יקר של הוועדה, ירדנה.

מיקי לוי: אתם באמת השלט של הוועדה תמיד.

מיקי לוי: בסוף נסמכים עליכם.

מיקי לוי: הוועדה הזאת באמת חשובה, בגלל כל הדברים שיבואו לפתחה.

מיקי לוי: דווקא כאן אין לנו כאלה.

מיקי לוי: אני סמוך ובטוח בהכירי אותך, את הטמפרמנט, את היכולת והרצון העז להצליח, שבראשותך תובילו כאן תוכניות שיקדמו גם את החברה בישראל ואת ממשלת ישראל.

מיקי לוי: בהצלחה מכל הלב.

מיקי לוי: אנחנו צוות הכנסת, לשירותכם תמיד.

מיקי לוי: בהצלחה.

יוליה מלינובסקי: תודה.

יוליה מלינובסקי: תודה, ירדנה.

יוליה מלינובסקי: זו משימה לא פשוטה.

יוליה מלינובסקי: הכנסת צריכה להתגייס על כל עובדיה ומשאביה כי הקמנו ועדות נוספות.

יוליה מלינובסקי: אנחנו לקראת תקציב, אבל כפי שאני מכירה את הכנסת, עובדי הכנסת הם עובדי נשמה, לא סופרים שעות, וזה שונה מכל משרדי הממשלה, ואני חייבת לשבח את עובדי הכנסת – לא שלא עובדים במשרדי ממשלה, אבל הכנסת זה משהו מיוחד.

יוליה מלינובסקי: חסר פה עוד דובר וייעוץ משפטי - אני יודעת עם מי אנחנו עובדים.

יוליה מלינובסקי: גם הייעוץ המשפטי יתגייס פה באופן מלא, כי הדברים שהולכים לעבוד בוועדה הם באמת דברים כבדים.

יוליה מלינובסקי: אתייחס בקצרה, ובשבוע הבא ביום שני אני מתכננת לעשות דיון ראשון, רחב, אבל אתייחס בקצרה, במה נתעסק.

יוליה מלינובסקי: הוועדה הזאת מעוררת הרבה שיח בחוץ, וזה טבעי ובסדר.

יוליה מלינובסקי: אנחנו יודעים פה לנטרל רעשי רקע.

יוליה מלינובסקי: נעבוד פה גם מהלב וגם מהשכל.

יוליה מלינובסקי: נשתדל לראות את התמונה באופן כולל, מה טוב לעם ישראל, מה טוב למדינת ישראל, ונעשה מקסימום להביא בשורות.

יוליה מלינובסקי: הוועדה תתעסק בשני נתיבים מקבילים – הראשון הוא פרויקטים לאומיים.

יוליה מלינובסקי: לא מבינים עד הסוף מה זה.

יוליה מלינובסקי: זה העתיד שלנו.

יוליה מלינובסקי: אנחנו נתעסק בעתיד של מדינת ישראל - איך המדינה שלנו תיראה בעוד עשר, עשרים, שלושים שנה.

יוליה מלינובסקי: איך יחיו הילדים שלנו, איזו תחבורה תהיה פה, איזה דיור יהיה פה, איזה שירותים חברתיים יהיו פה, כי פרויקט לאומי בדרך כלל כולל הרבה דברים מבפנים.

יוליה מלינובסקי: וכמובן נתעסק עם הרבה מאוד כסף.

יוליה מלינובסקי: אני רק אומרת לחברי הוועדה שהם יצטרכו לנטרל הרבה רעשי רקע, גופים אינטרסנטיים, לוביסטים למיניהם.

יוליה מלינובסקי: זה לא רע שזה לוביסטים, אבל נצטרך לעבוד במין ואקום תקשורתי כי סביבנו יהיו הרבה מאוד עניינים וירצו לדבר אתנו הרבה מאוד גורמים ולהשפיע עלינו.

יוליה מלינובסקי: היום ישבתי עם משרד האוצר על חוק המטרו.

יוליה מלינובסקי: זה מטורף.

יוליה מלינובסקי: זה הכסף הגדול של מדינת ישראל וזה העתיד של מדינת ישראל.

יוליה מלינובסקי: גם נתעסק עם חוק פרויקטים לאומיים שהממשלה רוצה לקדם כי כבר ברור, כדי להוציא את המדינה מהבוץ אתה יכול להרשות לעצמך להיות טוב עם כולם.

יוליה מלינובסקי: לא עובד.

יוליה מלינובסקי: אתה צריך לעשות לפעמים צעדים דרסטיים ודרמטיים.

יוליה מלינובסקי: הפן השני של הוועדה זה שירותי דת יהודים.

יוליה מלינובסקי: אמרו לי: מה את מבינה בזה, את אשה חילונית ועוד עולה חדשה ועוד מאוקראינה.

יוליה מלינובסקי: כאילו כל החטא עליי.

יוליה מלינובסקי: לא מבינה בזה ולא צריכה להבין בזה.

יוליה מלינובסקי: האמת – מבינה ועוד איך מבינה.

יוליה מלינובסקי: עשיתי על זה דוקטורט לא קטן.

יוליה מלינובסקי: ישבתי עם השר מתן כהנא – אנחנו עובדים איתו בשיתוף פעולה מלא.

יוליה מלינובסקי: כדי להבין בזה אתה לא חייב להיות איש חרדי או מאמין.

יוליה מלינובסקי: כולנו יהודיים, הכשרות נוגעת לכולנו כשאני באה לבית מלון או למסעדה או כשאני קונה אוכל בסופר.

יוליה מלינובסקי: גיור נוגע לכולנו, מועצות דתיות נוגעות לכולנו, נושא הקבורה נוגע לכולנו וכן הלאה.

יוליה מלינובסקי: לאף אחד אין מונופול על היהדות בארץ הזאת.

יוליה מלינובסקי: זה שייך לכולנו, ונתעסק בזה בלי לפחד, בלי להכניס את הידיים לבוץ, ואנחנו חייבים גם בנושא הזה לעשות סדר.

יוליה מלינובסקי: כי זה שפעם חשבו שזה רק שייך למגזר כזה או אחר, זה היה כנראה טעות.

יוליה מלינובסקי: חשבו שהמפלגות החרדיות יתעסקו בזה.

יוליה מלינובסקי: זו היתה טעות כי כולנו רואים איך הם מתעסקים בזה.

יוליה מלינובסקי: יש בפתחנו דברים דרמטיים – למשל, נושא מועצת הרבנות הגדולה.

יוליה מלינובסקי: עוד מעט יש שם בחירות.

יוליה מלינובסקי: סער רוצה לעשות שם שינויים בגוף הבוחר.

יוליה מלינובסקי: נעבוד בשיתוף פעולה מלא עם שר הדתות, עם הגורמים הרלוונטיים.

יוליה מלינובסקי: נפתח את הוועדה הזאת לכולם, נשמע את כולם ובסוף נקבל את ההחלטות כי בשביל זה באנו לפה, כדי לא לפחד גם מדברים קשים ושיתקפו אותנו מבחוץ.

יוליה מלינובסקי: תודה רבה לכולכם, לצוות הוועדה, לירדנה, ליושב-ראש הכנסת, ליושב-ראש ועדת הכנסת שעושה עכשיו עבודה לא פשוטה אבל עושה את זה מצוין.

יוליה מלינובסקי: לחברים שלי מישראל ביתנו שיושבים פה בהרכב מלא, למנהל הסיעה שלי שעשה פה חפירות לא קטנות, רומן, תודה רבה, בוא תחפור לכולנו במוח, וכמובן לצוות הפרלמנטרי שלי שילווה אותי בכל הוועדה הזאת.

יוליה מלינובסקי: תודה רבה, הישיבה נעולה.